Nafarroako Parlamentuko Mahaiak, 2023ko urtarrilaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea María Luisa De Simón Caballero andreak aurkeztutako gaurkotasun handiko galdera, Nafarroako funtzionariotzako esklusibotasuna osagarriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko urtarrilaren 23an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko Marisa Luisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko galdera hau aurkezten du, Nafarroako Gobernuak ahoz erantzun dezan 2023ko urtarrilaren 26rako aurreikusitako Parlamentu honen kontroleko Osoko Bilkuran:

Funtzionariotzako esklusibotasuna dute Administrazio Publikoen zerbitzuko Langileen Estatutuaren 45. artikuluari jarraikiz dedikazio esklusiboko osagarri ekonomikoa esleitu zaien lanpostuek, zeina lanpostu horien eginkizunen izaeraren arabera ezartzen den.

Lanpostu horietan dihardutenek erabateko prestasunez eta dedikazio erabateko eta osoz eman behar dituzte beren zerbitzuak, eta ezin izanen dira irabazi-asmoko beste inolako jardueratan aritu, ez sektore publikoan ez pribatuan, salbu eta unibertsitateko irakaskuntzan eta norberaren eta familiaren ondarearen administrazioan.

Egunotan, medikuen sindikatuak zenbait aldarrikapen egin ditu; besteak beste, “esklusibotasuna” kentzea, kontzeptu horregatik jasotzen duten osagarriari eutsita.

Zer balorazio egiten du Nafarroako Gobernuak medikuei eta Nafarroako administrazio publikoen zerbitzupekoak diren eta lan-araubide berari lotuta dauden gainerako langileei “esklusibotasuna” eta hari dagokion soldata-osagarria kentzeari buruz?

Iruñean, 2023ko urtarrilaren 23an

Foru parlamentaria: María Luisa de Simón Caballero